Diari Oficial de la Generalitat Valenciana


Sumari del DOGV 4698, del 24-02-2004 (2004/1529)

RESOLUCIÓ d'1 de desembre de 2003, de la directora general de Planificació i Ordenació Territorial de la Conselleria de Territori i Habitatge, per la qual es publica la Resolució de 4 de juliol de 2002, del conseller d'Obres Públiques, Urbanisme i Transports, per la qual s'aprova definitivament la modificació número 11 del Pla General d'Ordenació Urbana de Torrent (València), referent al canvi d'ús de les parcel·les situades al carrer de Méndez Núñez, números 21, 23 i 25 al Vedat de Torrent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1529


Data del document
:   01-12-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Torrent
    * pla d'urbanisme

RESOLUCIÓ d'1 de desembre de 2003, de la directora general de Planificació i Ordenació Territorial de la Conselleria de Territori i Habitatge, per la qual es publica la Resolució de 4 de juliol de 2002, del conseller d'Obres Públiques, Urbanisme i Transports, per la qual s'aprova definitivament la modificació número 11 del Pla General d'Ordenació Urbana de Torrent (València), referent al canvi d'ús de les parcel·les situades al carrer de Méndez Núñez, números 21, 23 i 25 al Vedat de Torrent. [2004/F1529]
  
Advertida la falta de publicació de la Resolució de 4 de juliol de 2002, del conseller d'Obres Públiques, Urbanisme i Transports, és procedent l'esmena amb la publicació íntegra de l'esmentada resolució, que es transcriu literalment a continuació:
  
«Vist l'expedient remés per l'Ajuntament de Torrent referit a la modificació número 11 del Pla General d'Ordenació Urbana de Torrent (València), referent al canvi d'ús de les parcel·les situades al carrer de Méndez Núñez, números 21, 23 i 25, al Vedat de Torrent, a l'efecte de l'aprovació definitiva, i de conformitat amb els següents
  
Antecedents de fet
  
Primer. El projecte es va sotmetre a informació pública mitjançant acord del Ple municipal, amb data 5 de novembre de 2001. Després del pertinent període d'informació pública en el Diari Oficial de la Generalitat Valenciana, número 4.150, de data 18 de desembre de 2001, i en el diari Levante de València, de 13 de desembre del mateix any, sense que es presentaren al·legacions, va ser aprovat provisionalment pel mateix òrgan amb data 4 de març de 2002. L'expedient va tenir entrada en el Servei Territorial d'Urbanisme el dia 4 d'abril del 2002.
  
Segon. El projecte de modificació consta de memòria amb la descripció dels antecedents i la seua justificació i els plànols d'ordenació actual i modificat (usos detallats núm. 7.46).
  
Tercer. En l'expedient remés per la corporació local està la petició d'informe realitzada per l'ajuntament a la Conselleria de Cultura i Educació amb data 5 de desembre de 2001, sense que fins a la data actual es tinga constància de la seua emissió.
  
Quart. El municipi de Torrent disposa de Pla General d'Ordenació Urbana, aprovat definitivament per la Comissió Territorial d'Urbanisme de València el 26 de gener de 1990.
  
Cinqué. La Comissió Territorial d'Urbanisme de València, en la sessió celebrada el dia 27 de maig de 2002, va acordar supeditar l'aprovació definitiva de la modificació número 11 del Pla General d'Ordenació Urbana de Torrent (canvi d'ús) fins que la corporació local de Torrent determinara l'ordenació prevista per a la citada modificació.
  
El director general d'Urbanisme i Ordenació Territorial, amb data 12 de juny de 2002, va dictar resolució per la qual considerava realitzat l'acord de la Comissió Territorial d'Urbanisme de València amb data 27 de maig de 2002, i acordava l'elevació d'aquest al conseller d'Obres Públiques, Urbanisme i Transports per a l'aprovació definitiva.
  
Fonaments de dret
  
Primer. Pel que fa a la tramitació ha sigut correcta, d'acord amb el que estableix l'article 38, de la Llei 6/1994, de 15 de novembre, Reguladora de l'Activitat Urbanística, en endavant LRAU.
  
Segon. Respecte de la documentació, està completa a l'efecte del compliment del que disposa l'article 27 de la LRAU.
  
Tercer. La modificació té per objecte un canvi d'ús en sòl urbà que afecta les parcel·les situades en els números 21, 23 i 25 del carrer de Méndez Núñez del Vedat, passant la qualificació urbanística d'aquestes d'ús residencial (habitatge unifamiliar) a equipament escolar privat. Aquesta modificació permetrà resoldre la necessitat d'ampliació de les instal·lacions del centre educatiu Escola El Drac, que disposa de la titularitat dels terrenys abans esmentats.
  
L'àmbit afectat té una superfície de 1.763 metres quadrats, delimitat pel centre educatiu existent, les parcel·les amb edificació consolidada d'ús residencial unifamiliar, el carrer de Méndez Núñez i el camí de la Mala Pujada.
  
La corporació local justifica la modificació amb la necessitat d'ampliar la superfície del centre educatiu per a adaptar-se a la normativa estatal pel que fa als establiments d'ensenyament no universitari (RD 1.004/1991, de 14 de juny), motiu pel qual la Cooperativa El Drac va adquirir els terrenys. L'Ajuntament de Torrent l'any 1994 va concedir llicència per al tancament i per a destinar-los a pati de jocs del col·legi.
  
El canvi sol·licitat es considera una millora per al terme municipal de Torrent ja que s'incrementa el sòl destinat a l'equipament escolar, encara que siga privat, i es redueix el residencial.
  
La modificació proposada, segons les ordenances de zona que realitza el pla general, se situa a la zona 7 del Vedat (en el vigent planejament només està qualificat com a equipament docent privat al carrer de Méndez Núñez el terreny que llavors ocupava el centre educatiu El Drac). Si atenem el que disposa l'article 9.7.2 de les normes urbanístiques del Pla General d'Ordenació de Torrent, en aquella zona classificada com a sòl urbà, l'ús dominant és el residencial unifamiliar; no obstant això, la corporació local justifica el canvi d'ús proposat, sobre la parcel·la confrontant al centre educatiu, com un dels aspectes previstos en el planejament vigent. En concret, en el títol 7 els articles 7.2.2 i 7.3.2, especialment aquest últim, defineixen com a usos compatibles en les ordenances de sòl urbà aplicables a cada zona els usos d'equipaments i espais lliures, (en el planejament la regulació per als equipaments és la mateixa sense diferenciar-ne el règim per ser públic o privat); i aquests dos articles permeten concloure que la modificació proposada és un canvi d'ús detallat que afecta només una parcel·la individual i no comporta allò que en la terminologia del pla és una transformació d'ús amb una regulació més restrictiva.
  
Sobre la base dels arguments exposats anteriorment i atés que es tracta d'una dotació escolar, encara que de caràcter privat, es considera convenient des del punt de vista urbanístic la modificació projectada.
  
Quart. El conseller d'Obres Públiques, Urbanisme i Transports és competent per a l'aprovació definitiva del present expedient, per raó del que disposa l'article 39 de la LRAU en relació amb l'article 6.D) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de generals i de pertinent aplicació, i de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació número 11 del Pla General d'Ordenació Urbana de Torrent (València), referent al canvi d'ús de les parcel·les situades al carrer de Méndez Núñez, números 21, 23 i 25 al Vedat de Torrent.
  
Contra la present resolució, que posa fi a la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.»
  
València, 1 de desembre de 2003.- La directora general de Planificació i Ordenació Territorial: Cristina Santamarina Siurana.